Jesaya 55 | Beibele Inthaneteng | Phetolelo ya Lefase le Lefsa
55 Hee lena bohle bao le nyorilwego!+ Etlang meetseng.+ Le lena bao le se nago tšhelete! Etlang le rekeng gomme le je.+ Ee, etlang le rekeng beine+ le maswi+ go se tšhelete le tefo.+
2 Ke ka baka la’ng le duletše go lefelela seo e sego senkgwa ka tšhelete, le gona ke ka baka la’ng le itapišetša seo se sa tlišego kgotsofalo?+ Ntheetšeng ka kelohloko, le je dijo tše dibotse,+ le gona anke moya wa lena o thabele menono.+
3 Ntshekegeleng tsebe+ gomme le tle go nna.+ Theetšang, gomme moya wa lena o tla phela,+ le gona ruri ke tla dira kgwerano ya neng le neng+ le lena e lego mabapi le botho bjo bo botegago bjo bo holofeditšwego Dafida.+
4 Bonang! Ke mo kgethile gore e be hlatse+ ditšhabeng,+ ka mmea+ e le moetapele+ le molaodi+ ditšhabeng.
5 Bonang! Wena o tla bitša setšhaba seo o sa se tsebego+ gomme ba setšhaba bao ba sa kago ba go tseba ba tla kitimela go wena+ ka baka la Jehofa Modimo wa gago+ le ka baka la Mokgethwa wa Isiraele+ ka gobane o tla be a go botsefaditše.+
6 Tsomang Jehofa a sa hwetšagala.+ Mmitšeng a sa le kgauswi.+
7 Anke motho yo kgopo a tlogele tsela ya gagwe,+ le yo kotsi a tlogele menagano ya gagwe;+ anke a boele go Jehofa yo a tlago go mo gaugela,+ le go Modimo wa rena ka gobane o tla mo lebalela kudu.+
8 “Ka gobane menagano ya lena ga se menagano ya ka,+ le ditsela tša lena ga se ditsela tša ka,”+ o re’alo Jehofa.
9 “Go etša ge magodimo a phagametše lefase,+ le ditsela tša ka di phagametše ditsela tša lena,+ gomme menagano ya ka e phagametše menagano ya lena.+
10 Go etša ge pula le kapoko di ena di etšwa magodimong gomme di sa boele gona ka ntle le gore di thapiše lefase le go dira gore le tšweletše gotee le go hlogiša,+ mobjadi a newa peu le moji a newa senkgwa,+
11 le lentšu la ka le le tšwago molomong wa ka le tla ba bjalo.+ Le ka se boele go nna le le feela,+ eupša le tla dira seo se nkgahlago,+ la atlega ka seo ke le rometšego sona.+
12 “Le tla sepela ka lethabo,+ la tlišwa ka khutšo.+ Dithaba le meboto di tla hlalala pele ga lena ka mokgoši wa lethabo,+ dihlare tša tšhemo ka moka di tla opa diatla.+
13 Bakeng sa dihlašana tša meetlwa go tla mela sehlare sa mojunipere.+ Bakeng sa bogopa go tla mela sehlare sa momirite.+ Di tla tlišetša Jehofa botumo,+ ya ba pontšho go iša mehleng ya neng le neng+ yeo e ka se kego ya senyega.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D55%26wtlocale%3DSE%26srcid=share⊂ject=Bala Beibele Inthaneteng